钦定古今图书集成/方舆汇编/职方典/第1260卷 > 常德府物产考 府志
## 钦定古今图书集成/方舆汇编/职方典/第1260卷 > 常德府物产考 府志

府总

谷属

稻　：《尔雅》：稌稻，《说文》谓“稻为粳、为糯。” 又云：“粳稻粘而糯稻不粘。” 其名不一，亦不能悉载也。荞　秆红，花白，有甜、苦二种。

《麻　可榨油》，有红、黑、黄、白之别。

蔬属

芥　味辛辣，有青、紫二种。

苋　凡苋性冷，食之宜和以蒜。

白菜　：形如芥菜，但茎大而叶薄。

萝卜　《本草》名“莱菔。”

苦荬　：叶似波薐差大。《诗》“薄言采芑” ，即此菜也。茼蒿　：三、四月开花，如黄菊而小。

藜蒿　生于湖岸

莴苣　种出倭国

蒂菜　临春即生

油菜　：结子可榨油，因名油菜。

蒜　苗如葱针。味辛大而独子曰“胡。”

茄　一名“落苏” ，又名《昆仑瓜》。

韭　：《说文》云：“一种而久，故谓之韭。”

薤　叶似韭根似蒜

葱　：有“燕葱” 、楼葱二种。

芋　：《本草》名“土芝” ，东坡谓“玉糁羹。”

西瓜　近始出

胡荽　一名芫荽

白花菜　：其色略如野苋。

芹　：《本草》作“靳” ，一名水英。

《苦瓜　》虽苦，而以之调诸肉，则苦不侵。

蕨　：《尔雅》谓：“蕨鳖，可为菜茹。” 其根磨之可作糕菱　，一名茭白。生池中。

《莙荙　》秋种冬茂，叶微厚而光。

波棱　：叶棱而光泽，微似马兰。

《鬼芋　》叶如南星，即张骞之“蒟酱” 也。

果属

桃　有数种

李　其名甚多

杏　花殷红淡白

梅　品有二：山梅，实最繁而小品梅，花千叶，每一花三实。

柑　：孔安国疏：“小曰橘，大曰柚，皆柑也。”

芡　生水泽中，又名“鸡头实。”

枇杷　一名卢橘

枣　树高多刺

栗　木类栎，花青黄色。

榴　：味甜，出西域。张骞为汉使，得种于安石，名曰“榴。”

《杨梅　》木，似荔枝。

《木瓜　》叶厚如桂，味酸似梅。

菱　即芰实

藕　即莲根

荸荠　《尔雅》云。“凫茈，多生于田。苗如龙须。”樱桃　《尔雅》云。《本草》云：“崖胡桃　树高，外刚内柔。”

郁李　《本草》云：“名郁李。” 蒲桃　藤生，一名马乳。

银杏　一名《鸭脚子》。

林禽　一名来禽，味甘。来，众禽也，一名花红，花属。

《辛夷　》一名“木笔。”

玉簪　” 一名“白鹤” ，素质而秋华，状类玉簪。“《紫荆　木》似林禽，紫艳可爱。

瑞香　花如丁香，一名“锦薰笼。”

山丹　其花深红色

木香　，蔓生，有刺，与荼蘼相似，花小而繁。剪金　花如金茸，全类剪刻。

《滴滴金　叶露》滴地而生。

石竹　丛生高尺馀

扁竹　春生，苗高二三尺，华似鹿葱。

《牡丹　》名“鼠姑” ，一名“尺药。” 叶大如掌，花如大碗。

山茶　：有“宝珠” 、单叶二种。

茉莉　：丛生，夏开，白色，重瓣，清丽而芳。

莲花　俗名荷花。《尔雅》云：芙渠，又名水芝。萱草　俗呼鹿葱。一名忘忧，一名宜男。

栀子　：一名《薝卜花》，一名《玉楼春》。

蔷薇　藤生，青茎多刺，花有红、紫、粉三色。芙蓉　一名“拒霜” ，八、九月开，故名。有红、白二色，有单瓣者，有重瓣者。朝开色白，至午后渐红者，名醉芙蓉，又名“添色芙蓉。”

鸡冠　紫白二种。春种秋开，茎高三五尺。金凤　花如飞凤，一名凤仙花。其子作房，生微触即罅裂，俗呼“急性子。”

木犀　：一名“岩桂” ，有丹、黄、白三色，其香最清，取入茶。盖茶冷桂热，性实相济。

菊　：《尔雅》云：“冶蔷。” 《本草》云：“节华。” 其品不一，名号各别，有百种。

木槿　：一名日及花。俗呼为“懒插篱。”

《夜合　》：一名《合昏》，一名《合欢》。

百合　根类胡蒜，花色浅黄。《本草》云“摩罗，一名中逢。”

兰　黄山谷云：“一干一花而香有馀，曰兰；一干七八花而香不足，曰蕙。”

葵　：《尔雅》云：“一名戎葵。” 盖戎、蜀所自出，故名。芍药　花二种：有草芍药，有木芍药。

碧桃　树矮无实

《绛桃　花》，色最红。

绣球　，树高三、四尺，蓓蕾相聚如球，纯白如银海棠　，花如紫锦，有垂丝、朱砂二种。

水仙　叶如蒜，故一名“雅蒜。” 一茎数花。

酴醾　蔓生，有刺，承之以架，花白而香。

紫薇　按《龙阳县志》：“道旁皆生。”

杜鹃　按《龙阳县志》：“山中遍出，名艳山红。” 虎刺　按《龙阳县志》：“高不逾尺，花白子红，因多刺，俗名鸟不踏。”

草属

通草　：一名“附枝” ，一名“丁翁。” 生山间。

三脊茅　，《书》云：“包匦菁茅。” 《春秋》：齐桓公责楚包茅不入，无以缩酒。宋大中祥符元年，遣使沅江采三脊茅三十束，有老人王皓识之，补州学，赐以粟帛。

浮萍　旧传桃花入井，经宿成。又云：“杨花所化，艾　攻百病，惟蕲州者佳。”

芦　生江岸

蓝　：有木蓝、水蓝、莴蓝数种，用以取靛。

𬞟　比蓼大花白

蓼　生浅水泽中，名水红花，《诗》所谓“隰有游龙” 是也。

蒲　其叶似艾，可去灯烟，一名“书带草。”

芭蕉　叶碧而脆

谷精　一名“戴星草。”

马鞭　：《图经》云：“生湿地，花紫色。”

虎耳　生石上

凤尾　生墙垣间，俗呼“竹叶菜。”

木属

松　树极高大，其皮如鳞，俗呼“老龙鳞。”

柏　其种不一，性最坚。

枫　：叶似白杨。《尔雅》云：“摄摄” ，盖摄摄，枫别名。槐　叶细，枝脆，绿阴最浓。

蜡树　其叶常青，四时不改，即冬青树缀虫生蜡，故又名“蜡树。”

柳　叶长而青，枝干与杨同类。

杨　叶圆阔而赤，多生水岸。

栗树　实名“栗橡” ，其壳可染色。

乌柏　叶似梨而小，可榨油为烛。捣根可医中满病。

《苦楝　花》，小枝，脱木可造器。

槠　：种类颇多，结实可食，堪作楝宇。《山海经》云：“作屋柱难腐。”

椿　树极高，叶香者名“香椿” ，臭即樗也。

楮　《诗》谓之“榖皮” ，可造纸，最易生。

桑柘　人家所植者谓之桑，山中所生者谓之柘，皆可饲蚕。

柞　木坚韧，可以为弓梢、弩干、车具。

樟　名《豫樟》，木高大，叶似柟。

棕　名㯶，性坚。黄杨　叶绿色，冬夏不凋，每岁长一寸，遇闰年则缩一寸。东坡所谓“唯有黄杨厄闰年” 是也。皂荚　生，荚如刀豆，去油垢。

栝　柏叶松身

梓　似桐，叶小花红，坚韧光泽，取为材最美。杉　木类松而劲，古叶附枝，生若刺针。

桐　：《尔雅》云：“榇，一名梧，结子如胡椒，可食，曰梧桐，一名桐，结子，可榨油，曰桐油，一名水桐，可造屋、为柱、为板。”

檀　花黄，叶似槐，而性坚质，可以为弩。

榆　叶抛钱花作雪，是谓之“榆。”

竹属

白竹　按《龙阳县志》，“近皆遍地开花。”

丛竹　四时生笋，又谓之“孟宗竹。”

凤尾竹　：叶细而长，形似凤尾。

斑竹　节间有斑点，相传种自君山。

方竹　：短小，形方节有小刺。

《金竹　》：其色金，其抽枝处仍碧。

篠竹　，箭竹。《书》曰：“篠簜既敷。”

药属

《前胡　》苗似蒿，味苦微寒。能下痰。

桔梗　叶似杏而花紫，气微温，味辛苦。治肺经。黄连　丛生，一茎三叶，高一尺许，叶冬不凋，性寒，治痢。《本草》云：“澧州与雅州者胜。每枝重而大小相连，谓之鹤膝蜂腰者为上。”

车前子　大叶长穗，生道旁，俗呼为虾蟆草，即《诗》所云“采采芣苢” 者是也。味甘酸寒无毒。治泄泻。

何首乌　，一名野苗，一名交藤。味苦、涩、微温、无毒。因何姓人服之首乌，故名。此地间出，仅弹丸大。

《金银花　》一名“忍冬花。” 有黄白色，故名。

菖蒲　一名尧韭，如剑生湖泽间。嫩者可鲜食，《诗》所谓“惟笋及蒲” 是也。生石上者，一寸九节，入药性温，宁心平胃。

葛粉　即葛根，土人掘之以济荒歉。性寒，能解鸩毒。

益母草　一名野天麻。生田野园圃间，方茎，开白花，花生节间，能治产难，故名“益母草。”

泽兰　叶似菊而尖长，其香如兰，味苦，性微温。一名《龙枣，一名虎蒲》。

麦门冬　丛生，冬夏色碧，根生连珠，形似穬麦颗，故名。性凉，清心去热。

栝楼　《尔雅》云“天瓜” ，《本草》云：“地楼蔓生，花淡黄色，实在花下，根谓之天花粉，性凉，解毒化痰。” 香薷　，一名香葇，似白苏叶细，生山谷石上者佳，性微温，能祛暑。

荆芥　茎高一二尺，开花成穗，一名“假苏” ，以香气似苏，味辛温，能解热去风。

紫苏　其种有二：一叶圆，一叶尖，紫色者甚香。入药。夏采茎叶，冬采实。

仓耳　《诗》云：“卷耳，性温，去毒。”

香附　，莎草根也，俗云“回头春。” 生围圃间，小者不堪用，间有大者，能下气开郁。

半夏　独茎，端出三叶，浅绿色，颇似竹叶而光，根下相连。有毒。性温，利膈化痰。

天南星　有毒。性煖。去痰定气。

萆麻　根赤有节，高丈馀，秋生细花，结实薄荷　叶，稍圆而尖，经冬不枯，唯似金钱者胜。茴香　丛生，叶细茎粗，性温能下气。

黄精　根叶大概似姜。《博物志》：“太阳之草名黄精，食之令人长生。太阴之草名勾吻，不可食。牵牛　蔓生篱落间，有毒，下气破积。”

《川芎　节大茎细叶香。一名蘼芜》。

《旋覆　叶如水苏花》黄如菊。

《黄柏　》，其皮入药。

决明子　苗高三、四寸，叶如苜蓿而大，能明目。连翘　《本草》有大小二种，性凉解毒。

续断子　一名“千金子。” 有毒。除痰。

《金樱子　》子小而圆，炼之止泄。

茱茰　叶似椿而阔，实似椒子，性温，行气淫。羊藿　一名仙灵毗，又名三枝九叶草，根如黄苍术而多须。苏颂言：“湖湘出者，叶如小豆，枝茎紧细，经冬不凋” 是也。

地榆　叶“似榆叶而狭长，《两边作锯齿状，根形》略似胡萝葡而瘦。”

刘寄奴“草　茎四方方处有棱如细线，叶皆逐节相对而生，渐出岐枝，开花结实作角，汤火金疮咸用之。”

丹参　四方有节，方处有毛，锯人俗呼锯子草。金顶龙牙草　，叶微似菊，茎端出穗数寸许，开小黄花，累累然若鞭节之形，盖马鞭草一名龙牙，一名凤颈，皆因穗取名。草实与相类，而马鞭花紫，此草花黄，故有“金顶” 之目云。

海金沙　，大者如绳，细者如线，叶上多皱，皱处有沙，采得衬纸晒之，黄细如粉。主利小肠等病。《稀莶　》有二种，一种茎青碧，叶而圆《大莶臭折》。

之气逆人鼻。一种茎青梢紫碧。叶稍狭长。亦不甚臭。而茎皆有直棱。叶皆对节。

天门冬　茎如钗股，有逆刺，生枝节，一茎数十枝，甚疏秀。

威灵仙　“茎有细棱如丝，茎相去数寸，对节生枝，叶在枝杪。”

“五加皮　，类荆条，有刺，又类蔷薇，高者丈馀。叶五出，结子如豆，霜后作紫黑色” ，根皮黄黑，肉白骨硬。治风湿，壮筋骨，功力甚深。

货属

《棉花　》：一名“木绵树。”

炭　有黑白二种

茶　，深山有之，出石中者佳。

酒　其名不一

麻　有苎葛二种

布　、《绵布》《葛布》

蜡　黄者，蜂所酿，名“黄蜡” ；白者，树所生，炼之成蜡。

鳞属

鲤　：陶隐居云：“鱼王，唐人谓之赤鲤。”

鲭　似鲤而背青色

白鱼　：版身肉美。《少陵诗》云：“白鱼切如玉鳜　。巨口细鳞，头大身促。”

鲵　首尖身长

鲩　形似鲤，青黑色，畜于池，饲以草，名《草鲩鲢　》。小口细鳞，身扁而色白。

鳙　状如鲢而头差大。鳢　《本草》作蠡。俗呼为黑鱼。

鲶　《本草》曰：“鮧，大首，方口，无鳞，多涎。䰲　似鲶而小，腮边有刺。𫚖　，《山海经》所谓刀鱼是也。”

鳊　：形扁、口锐、项缩，味甚肥美。鲫　，一名鲋，形似鲤而小，色稍黑，体促而腹大。䲡　《埤雅》云：“似鳝而短，无鳞。” 鳝　，形似鳗而细长，亦似蛇。

鲥　，《骨纎》且多，肉腻而味甚腴，四五月出，龙阳以下皆无。

花鱼　一名“斗鱼” ，似䲡而短。虾　有数种，田泽生者最小。

鳗　：似鳝而头大，色青黄，腹下白，无鳞。

金鱼　状似鲤而小，大不过二三指许。

介属

鳖　：俗呼团鱼。鳖之所在，必有浮沬，谓之鳖津。龟　《尔雅》云：“甲虫三百六十，而龟为长。” 《史记》云：“龟千岁巢于莲叶上。”

蚌　：大曰蛤，小曰蚬。

螺　类不一，性凉，能解暑毒。

虫属

蜂　蜜蜂色黄而小，作房，采花酿蜜。《埤雅》云：“蜂有两衙，应卫其王。” 一种纯黄而长，螫人尖锐。蝶　一名蛱、一名蝴蝶。

蚯蚓　，土精，无心之虫，老则白颈，一名地龙萤　。《月令》：“腐草为萤，夜飞，腹尾下有光。”

蛙　一名虾蟆

蚁　一名“元驹” ，有君臣之义，穴地作巢。

蝙蝠　一名伏翼，似鼠而小，有肉翅，日伏夜飞。《蝉　诗》：“五月鸣蜩。” 本生草中，夏至则登木而蜕，秋鸣为蝉。

蝇　前足有绞绳之状，故字从“绳。” 诗人以刺谗，欧公以比小人。

蜥蜴　：似蛇而四足，尾青碧，生草泽中。一名“蛇师” ，一名石龙子，又名蝘蜓，又名“守宫。”

螽斯　，蝗属，长而青，长角长股，一生九十九子，能以股作声。

螟蛉　：桑树上小虫也。《诗》有云：“螟蛉有子，蜾蠃负之。”

螳螂　：青色，头似蜻蜓，其背如锯。《尔雅》云：“螳螂，深秋乳子，夏初乃生，一生百子。”

蜈蚣　：头有珠，大小长短不一，最毒伤人。蛇　按《埤雅》：“蛇蟠常向壬。” 壬，北方也。又曰：蛇以眼听，其类甚多。

蜗牛　背负壳，状如小螺，惊则缩入壳中，头有小角，故名。多涎在壁。

鸟属

鸡　：《易》：“巽为风、为鸡。鸡鸣五更” 者，日将至巽位，感动其气而鸣也。

鹅　一名舒雁。《埤雅》云：“鹅伏随日。” 东坡云：“鹅能警盗，亦能郤蛇。”

鸭　：家畜曰“鸭” ，野鸭曰“凫。”

鸽　一名“鹁鸽。” 雀四时有子，鸽逐月生子，雀　即麻雀，依人檐隙间垒巢。

雁　形似鹅，大曰鸿，小曰雁。知阴阳之升降，按少长之行序。又《唐本》注曰：“雁得中和之气，热即北寒向南，以就和气。故为礼币者，一取其信，一取其和。”

凫　，水鸟，似家鸭而小，色青、尾长，卑脚短喙。鸠　有数种：斑鸠，天将雨，则雄唤雌榖鸠，阴则逐其雌，晴则唤之。皆性拙，寄巢生子。

喜鹊　《淮南子》云：“鹊结窠，知太岁所在。其岁多风，则窠于下枝。” 《禽经》云：“鹊俯鸣则阴，仰鸣则晴。” 鸦　纯黑而反哺者，名慈乌；身乌而颈白者，名夕乌，亦名鸒。《诗》云：“弁彼鸒斯。” 又一种似乌而小，群飞作哑哑声，名慈鸦，今谓之寒鸦。

鹰　鸷鸟也，一名“爽鸠” ，苍黑色，顶有毛，角微起。七月则取禽以祭。

雉　：《易》曰“离为雉。” 《书》曰“华虫。” 汉避女后讳，改“雉” 为野鸡。

《百舌　》其声娇婉，兼众鸟音。临春始鸣，夏至反舌。

《莺　诗仓庚疏》云：“黄莺又名黄鹂、黄公。” 东坡云：“苦厌黄公聒昼眠。”

《燕　诗元鸟记》曰：“乙鸟” ，陶隐居云：“胞紫身小为越燕；胞斑黑而声大者为胡燕。”

鹭鹚　一名属玉，大曰鹚，小曰鹭，人畜之。及驯，每至白露降日，则飞扬而去，故俗呼白露鹗　，即鹏鹗。《杜工部赋》云：“将精于金，骨立如铁；目通于脑，筋入于节；风劲则高飞戾天。”

鹞　状如鹰，尾稍短，善击凫、雁，其种不一。鹇　似雉，色白，长尾，皆有细黑文。性闲雅，故名鹇。

鸲鹆　似鸦而小，穴居，金眼，纯黑，剪其舌可学语，俗名“八哥儿。”

《鹌鹑　》此鸟无常居而有常匹，性善斗。

鸳鸯　凫类，雌雄不离。所谓“紫山交颈，寒塘并飞” 也。

山鹧　：一名“山鹊” ，尾长、色碧，嘴距皆红。

杜鹃　一名阳雀，一名子规。夜鸣达旦，血渍草木，始鸣向北啼，苦则倒悬于树。《说文》谓蜀帝所化，至今寄巢生子，百鸟为哺其雏，尚知君臣。画眉　，似莺而差小，色褐眉白，善鸣好斗。梅圣俞诗云：“山鸟本无名，两眉如粉画。”

《蜡嘴　》似雀而大，其喙如鹞，色黄，故名。

叫天　善鸣鸣，愈疾，飞愈高。

啄木　《尔雅》：“䴕，雌褐而雄斑，喙长寸许，常琢木索虫食，虫不出，则以喙画木如符篆，其虫即出。” 白头翁　，似雀而大，以其头有白点，故名鹡鸰　，一名雝渠，水鸟也。有急难义，故《棠棣诗》取以比兄弟。

红鹤　，类鹅而喙长，色红浅白。

竹鸡　：俗呼《泥滑滑》，或云白蚁，闻其声即化为水。

《稻鸡　飞鸣，宿食皆于禾间》。

布谷　似鹞，尾长。牝牡飞鸣，一名戴胜。春暮鸣，曰割麦插禾。俗呼催耕鸟。

《青翠　》：其羽可剪为花。

鬼车　遇阴晦则飞鸣。或云“《鬼车》十首。” 一为犬断，人闻其声，则击犬鸣以厌之。

兽属

牛　：《易》：“坤为牛，阴物也，其性缓而和” ，有水、黄二种。

羊　《曲礼》曰：“柔毛。”

虎　游山莽间，其风飒然以从，故曰：“风从虎。” 盖风木也，虎金也，木受金制也。

鹿　色黄有白点

獐　：《尔雅》谓麇。崔豹《古今注》：“麞有牙，不能噬。” 麂　形类麞，其皮可为人履。舄兔　，兔生缺唇，前两足短，后两足长，其行必跳。《埤雅》云：口有缺，吐而生子，故谓之兔。又曰：兔者，明月之精，视月为孕，故曰明视。

猴　：俗呼胡孙，《诗》谓之猱。性躁而多智。

獭　水居，青黑色，身如伏翼，善食鱼。孟春取鱼于水，四方陈之，进而弗食，故谓之“獭祭鱼。” 野猪　一名封豕，状似家猪，腹小脚长，毛褐色，牙利如镰。又有毫猪，毛黑如锥，鬃有刺，怒则奋以射人。

狼　：大如狗，鸣则七窍出声。《埤雅》云：“狼远逐食，必先倒立，以卜所向。起卧游戏多藉草，草皆乱，故曰狼藉。”

熊　形类犬豕，而性轻健，好攀缘上树，见人则自投而下。背上有脂曰“熊白” ，夏月则无其胆，入药明目。